มีตุ่มแข็งขึ้นที่ราวนมคล้ายๆก้อนเลือด ขนาดประมาณ 2-3 มล.สีแดงดำ เป็นมาหลายปี ทีแรกเป็นแค่จุดเล็กๆ แล้วบางลงไปช่วงเวลาหนึ่ง พอสังเกตุอีกทีก็เห็นว่าใหญ่ขึ้น เจ็บเล็กน้อยเวลากดลงไป เกาโดนแล้วมีเลือดไหลออกมาได้ มันคืออะไรหรอครับ สงสัย ???
สวัสดีค่ะ ตุ่มแข็งที่บริเวณราวนมอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 รูขุมขนอักเสบ ถ้าติดเชื้อด้วย อาจเห็นลักษณะเป็นฝีหนอง5 ตุ่มจากก้อนไขมัน6 ตุ่มที่เกี่ยวข้องกับเนื้องอกหรือเนื้อร้ายที่เต้านม แต่โอกาสเกิดน้อย โดยเฉพาะในผู้ชายการวินิจฉัยที่แน่นอนต้องอาศัยการตรวจร่างกายจริงร่วมด้วย จึงควรไปพบแพทย์ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ควรรีบไปการดูแลตัวเองเบื้องต้น ไม่ไปกดหรือบีบตุ่มเองบ่อยๆ หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง